32001R1613
L 214/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1613/2001 НА КОМИСИЯТА
от 7 август 2001 година
за изменение на Регламент (ЕО) № 896/2001 относно определяне на подробни правила за прилагане на Регламент (ЕИО) № 404/93 на Съвета по отношение на режима на внос на банани в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), последно изменен с Регламент (ЕО) № 216/2001 (2), и по-специално член 20 от него,
като има предвид, че:
(1)
Регламент (ЕО) № 896/2001 на Комисията (3) определя новите подробни правила за прилагане на Регламент (ЕИО) № 404/93 по отношение на управлението на тарифните квоти при вноса, предвидени в член 18, параграф 1 на посочения регламент, приложими от 1 юли 2001 г.
(2)
Член 8, параграф 2, втора алинея от Регламент (ЕО) № 896/2001 определя, че доказателствата за експедиране от страна на нетрадиционния оператор се представят заедно с копия на коносамента и на корабния манифест или, където е приложимо, на документа за сухоземен или въздушен транспорт, изготвени на името на оператора за действително внесените количества. За да се осигури еднаквото прилагане на тази разпоредба, следва да се уточни, че изискваните доказателства трябва да обхващат експедиране от страната на произход на стоката, независимо от използваното транспортно средство. Това изменение следва да се приложи за пръв път към експедирането, свързано с операциите по вноса, осъществени в рамките на четвъртото тримесечие на 2001 г.
(3)
Мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Член 8, параграф 2, втора алинея се заменя със следното:
„Доказателствата за експедирането се представят заедно с копия на коносамента и на корабния манифест или, където е приложимо, на документа за сухоземен или въздушен транспорт за експедиране от страната на произход, изготвени на името на оператора за действително внесените количества“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага за пръв път към експедирането, свързано с операциите по вноса, осъществени в рамките на четвъртото тримесечие на 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 август 2001 година.